**OBRAZLOŽENJE PRORAČUNA OPĆINE RUŽIĆ ZA 2023. GODINU**

**I PROJEKCIJA ZA 2024. I 2025.GODINU**

Metodologija za izradu proračuna jedinice lokalne samouprave propisana je Zakonom o proračunu (Narodne novine broj 144/21) i podzakonskim aktima kojima se regulira provedba navedenog Zakona, Pravilnikom o proračunskim klasifikacijama i Pravilnikom o proračunskom računovodstvu i Računskom planu.

Prijedlog Proračuna Općine Ružić za 2023. godinu i projekcije za 2024. i 2025. godinu izrađen je temeljem Uputa za izradu proračuna JLP(R)S za razdoblje 2023.-2025. godine, izvršenja proračuna tekuće godine te potpisanih ugovora o dodjeli sredstava za financiranje projekata i aktivnosti u projektu.

Na izradu Proračuna za naredno trogodišnje razdoblje utjecale su promjene uvedene novim Zakonom o proračunu kojim je propisano da se proračun donosi na drugoj razini ekonomske klasifikacije kao i uvođenje eura kao službene valute od 01.01.2023. godine, (Zakon o uvođenju eura kao službene valute RH, „ Narodne novine“ broj 57/22 i 88/22).

Prijedlog Proračuna za 2023. godinu utvrđen je u visini od 1.538.290,00 €, projekcija za 2024. godinu utvrđena je u visini od 1.171.778,00 € a za posljednju godinu projekcije 2025. proračun je planiran u iznosu od 1.150.568,00 €.

Prijedlog Proračuna Općine Ružić za 2023. godinu sadrži sljedeće elemente:

- opći dio proračuna

- posebni dio proračuna

- obrazloženje Proračuna

1. ***OPĆI DIO PRORAČUNA***

**PRIHODI POSLOVANJA**

Ukupni prihodi poslovanja za 2023. godinu godine planiraju se u iznosu od 1.268.290,00 €.

**Porezni prihodi** planirani su u iznosu 218.754,00 €, s udjelom od 17.25 % u ukupnim prihodima.

**Pomoći iz inozemstva i od subjekata unutar općeg proračuna** u ukupnim prihodima čine udio od 78,28%. U ovoj kategoriji su planirane pomoći temeljem prijenosa EU sredstava, za program „Zaželi“, 174.440,00 €, tekuće pomoći – HZZ za program javnih radova u iznosu 27.385,00 €, tekuće pomoći za funkcionalno spajanje i za sufinanciranje javnog prijevoza u iznosu 37.905,00 €, planirane prijave na javne pozive Županije, PORLZ i BPP u iznosu 204.485,00 €, FZOEU sa sanaciju divljih odlagališta u iznosu 26.545,00 € i kapitalne pomoći temeljem prijenosa EU projekata za igralište Gaj i biciklističke staze u iznosu 301.975,00 €. U kategoriju pomoći su planirane i kompenzacijske mjere iz državnog proračuna u iznosu 220.081,00 €.

**Prihodi od upravnih i administrativnih pristojbi i prihodi po posebnim propisima i naknadama i prihodi od imovine** su planirani s udjelom od 4,47% u ukupnom proračunu.

|  |  |  |  |
| --- | --- | --- | --- |
| **Skupina prihoda poslovanja** | **Plan 2023. godina**  **€** | **Plan 2024. godina**  **€** | **Plan 2025. godina**  **€** |
| 61 Prihodi od poreza | 218.754,00 | 233.720,00 | 232.720,00 |
| 63 Pomoći iz inozemstva i od subjekata unutar općeg proračuna | 992.816,00 | 873.067,00 | 851.857,00 |
| 64 Prihodi od imovine | 27.450,00 | 34.621,00 | 35.621,00 |
| 65 Prihodi od upravnih i administrativnih pristojbi, pristojbi po posebnim propisima i naknada | 29.270,00 | 30.370,00 | 30.370,00 |
| **Ukupno prihodi** | **1.268.290,00** | **1.171.778,00** | **1.150.568,00** |
| Višak prihoda prethodne godine | 270.000,00 | 0,00 | 0,00 |
| **SVEUKUPNO** | **1.538.290,00** | **1.171.778,00** | **1.150.568,00** |

**RASHODI I IZDACI**

Ukupni rashodi i izdaci Proračuna za 2023. godinu iznose ukupno 1.538.290 €.

|  |  |  |  |
| --- | --- | --- | --- |
| **Skupina rashoda poslovanja** | **Plan 2023. godina**  **€** | **Plan 2024. godina**  **€** | **Plan 2025. godina**  **€** |
| 31 Rashodi za zaposlene | 247.225,00 | 246.705,00 | 246.705,00 |
| 32 Materijalni rashodi | 434.265,00 | 337.808,00 | 337.808,00 |
| 34 Financijski rashodi | 2.500,00 | 2.490,00 | 2.490,00 |
| 36 Pomoći dane u inozemstvo i unutar općeg proračuna | 139.251,00 | 139.860,00 | 106.660,00 |
| 37 Naknade građanima i kućanstvima na temelju osiguranja i druge naknade | 81.215,00 | 80.180,00 | 80.180,00 |
| 38 Ostali rashodi | 48.408,00 | 36.655,00 | 36.655,00 |
| **3 Ukupno rashodi** | **952.864,00** | **843.698,00** | **810.498,00** |
| 42 Rashodi za nabavu proizvedene dugotrajne imovine | 565.526,00 | 315.080,00 | 327.070,00 |
| **4 Rashodi za nabavu nefinancijske imovine** | **565.526,00** | **315.080.,00** | **327.070.,00** |
| 54Izdaci za otplatu glavnice primljenih kredita | 19.900,00 | 13.000,00 | 13.000,00 |
| **5 Izdaci za financijsku imovinu i otplate zajmova** | **19.900,00** | **13.000,00** | **13.000,00** |
| **SVEUKUPNO** | **1.538.290,00** | **1.171.778,00** | **1.150.568,00** |

Višak prihoda je planiran u iznosu 270.000,00 € iz razloga što su određena sredstva u 2022. godini refundirana nakon završenih i plaćenih projekata i to sredstva po ZNS-u u projektu „Zaželi“, također u ovoj proračunskoj godini nisu realizirani neki planirani kapitalni projekti, a neki od njih će biti završeni u slijedećoj proračunskoj godini. Zbog toga, a radi uravnoteženja proračuna planiran je višak sredstava u proračunu za 2023. godinu. Konačan iznos viška će se utvrditi Odlukom o raspodjeli rezultata nakon godišnjeg obračuna. Slijedi prikaz rashoda iz izvora 1.2. višak prihoda.

|  |  |  |
| --- | --- | --- |
| BROJ KONTA | VRSTA RASHODA / IZDATKA | PLANIRANO (€) |
|  | **SVEUKUPNO RASHODI / IZDACI** | **270.000,00** |
| **Izvor 1.2.** | **Višak prihoda** | **270.000,00** |
| **3** | **Rashodi poslovanja** | **168.962,00** |
| 32 | Materijalni rashodi | 97.717,00 |
| 36 | Pomoći dane u inozemstvo i unutar općeg proračuna | 63.280,00 |
| 38 | Ostali rashodi | 7.965,00 |
| **4** | **Rashodi za nabavu nefinancijske imovine** | **101.038,00** |
| 42 | Rashodi za nabavu proizvedene dugotrajne imovine | 101.038,00 |
|  |  |  |

**Račun financiranja**

Izdaci za financijsku imovinu i otplate zajmova planirani su za 2023. godinu u iznosu 19.900,00 € i to za povrat nedostajućih sredstava koja su se namirivala na teret državnog proračuna, prema naputku o načinu uplaćivanja prihoda proračuna, kojim je propisano da ako na računu poreza i prireza porezu na dohodak nema dovoljno sredstava za izvršenje povrata, nedostajuća sredstva namiruju se na teret računa državnog proračuna te se sredstva korištena za izvršenje povrata na računu poreza i prireza na dohodak vraćaju do 31. prosinca 2022. na račun državnog proračuna u visini 25% raspoloživih sredstava na računu poreza i prireza porezu na dohodak. Ukoliko do 31. prosinca nije vraćen cjelokupan dug po osnovi namirenja Financijska agencija će za preostali iznos duga ispostaviti naloge za povrat na teret proračuna jedinice lokalne i područne (regionalne) samouprave u 4 jednaka mjesečna obroka u 2023. godini i dostaviti kreditnog instituciji na izvršenje. Povrat preostalog duga JLP(R)S trebaju u sljedećoj godini evidentirati na računu 54711-Otplata glavnice primljenih zajmova-kratkoročnih od državnog proračuna.

***II. POSEBNI DIO PRORAČUNA***

**JEDINSTVENI UPRAVNI ODJEL**

Pravilnikom o unutarnjem redu Jedinstvenog upravnog odjela Općine Ružić („Službeni vjesnik Šibensko-kninske županije“, broj 9/20) utvrđeno je ustrojstvo i područje rada Jedinstvenog Upravnog odjela općine. Jedinstveni upravni odjel obavlja poslove koji su zakonom, drugim propisima i općim aktima stavljeni u nadležnost općine kao jedinice lokalne samouprave.

**Program 1001 REDOVNA DJELATNOST URAVNIH TIJELA**

**Cilj programa:** Učinkovito obavljanje poslova od lokalnog značaja, upravljanje općinom, izvršavanje proračuna, sve sa svrhom transparentnog poslovanja.

**Zakonska osnova za provođenje programa:**

* Statut Općine Ružić («Službeni vjesnik Šibensko-kninske županije» br. 7/21)
* Zakon o lokalnoj i područnoj (regionalnoj) samoupravi („Narodne novine“ broj 33/01,60/01,129/05,109/07,125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o pravu na pristup informacijama („Narodne novine“ broj 25/13, 85/15 i 69/22)
* Zakon o plaćama u lokalnoj i područnoj (regionalnoj) samoupravi („Narodne novine“ br. 28/10)
* Odluka o koeficijentima za obračun plaće službenika i namještenika JUO Općine Ružić („Službeni vjesnik Šibensko-kninske županije“ broj 11/15, 2/19 i 12/21, „Službeno glasilo Općine Ružić“ broj 5/22))
* Odluka o visini osnovice i koeficijenata za obračun plaće i drugih prava općinskog načelnika kada dužnost obavlja profesionalno (Službeni vjesnik Šibensko-kninske županije“ broj 12/21)
* Odluka o osnovici za obračun plaća službenika i namještenika JUO Općine Ružić
* Zakon o javnoj nabavi („Narodne novine“ broj 120/16, 114/22)
* Zakon o proračunu („Narodne novine“ broj 144/21),
* Zakon o financiranju jedinica lokalne i područne (regionalne) samouprave („Narodne novine“ 127/17 i 138/20),
* Zakon o porezu na dohodak („Narodne novine“ 115/16, 106/18, 121/19, 32/20, 138/20)
* Pravilnik o proračunskom računovodstvu i Računskom planu („Narodne novine“ broj 124/14, 115/15, 87/16, 3/18, 126/19, 108/20),
* Pravilnik o financijskom izvještavanju u proračunskom računovodstvu („Narodne novine“ 37/22),
* Pravilnik o proračunskim klasifikacijama („Narodne novine“ broj 26/10, 120/13, 1/20),
* Zakon o fiskalnoj odgovornosti („Narodne novine“ broj 111/18),

|  |  |
| --- | --- |
| **PROGRAM/Aktivnost** | **2023.**  **€** |
| **Program 1001**  **Redovna djelatnost općinskih tijela** | **222.530,00** |
| Aktivnost A100101  Predstavničko i izvršno tijelo Općine | 10.355,00 |
| Aktivnost A100102  Reprezentacija, protokol, proslave | 4.000,00 |
| Aktivnost A100103  Proračunska pričuva | 1.200,00 |
| Aktivnost A100104  Rashodi za zaposlene | 80.800,00 |
| Aktivnost A100105  Materijalni i financijski rashodi | 88.840,00 |
| Aktivnost A100109  Otplata primljenog kredita | 19.900,00 |
| Aktivnost A100106  Nabavka opreme | 6.150,00 |
| Kapitalni projekt K100011  Prostorni plan | 11.285,00 |

Financiranjem tekućih rashodase osiguravaju sredstva za rad i djelovanje predstavničkog i izvršnog tijela, obilježavanje Dana Općine, državnih praznika i blagdana, redovno financiranje prava zaposlenika iz radnog odnosa. Također se osiguravaju sredstva za podmirivanje materijalnih rashoda koji uključuju naknade za prijevoz zaposlenika, dnevnice i putne troškove, troškove stručnog usavršavanja zaposlenika te nesmetano obavljanje upravnih, stručnih i ostalih poslova općinske uprave, rashoda za materijal i energiju zatim rashodi za usluge telefona, pošte i mobitela, usluge tekućeg i investicijskog održavanja, komunalne usluge, zakupnine i najamnine, pristojbe, naknade i članarine, financijske rashode, nabavku neophodne uredske opreme te ostale nespomenute rashode poslovanja.

**Pokazatelj uspješnosti:** Učinkovit rad općinske uprave u cjelini uz zadržavanje troškova aktivnosti JUO u okviru Proračunom predviđenih iznosa, izvršavanje obveza određenih zakonskim i internim propisima za zaposlene, izvršavanje obveza predstavničkog i izvršnog tijela općine.

**Program 1002 KOMUNALNA INFRASTRUKTURA**

**Cilj programa:** Osiguravanje i usmjeravanje cjelovitog razvitka komunalne infrastrukture za kvalitetno zadovoljenje zajedničkih komunalnih potreba građana

**Zakonska osnova:**

* Zakon o komunalnom gospodarstvu („Narodne novine“ broj br. 68/18, 110/18, 32/20)
* Zakon o cestama („Narodne novine“ broj 84/11, [22/13](http://www.zakon.hr/cms.htm?id=323), 54/13, 148/13, 92/14, 110/19, 144/21, 114/22)
* Zakon o prostornom uređenju ( „Narodne novine“ broj 153/13., 65/17., 114/18., 39/19. 98/19)
* Zakon o gradnji („Narodne novine“ broj 153/13., 20/17. 39/19., 125/19)
* Zakon o javnoj nabavi („Narodne novine“ broj 120/16, 114/22)
* Zakon o proračunu („Narodne novine“ broj 144/21)
* Zakon o održivom gospodarenju otpadom („Narodne novine“ broj 94/13, 73/17, 14/19 i 98/19)
* Zakon o lokalnoj i područnoj (regionalnoj) samoupravi („Narodne novine“ broj 33/01,60/01,129/05,109/07,125/08, 36/09, 150/11, 144/12, 19/13, 137/15, 123/17 , 98/19 i 144/20)
* Zakon o financiranju jedinica lokalne i područne (regionalne) samouprave („Narodne novine“ broj 127/17, 138/20)
* Mjere aktivne politike zapošljavanja iz nadležnosti Hrvatskog zavoda za zapošljavanje,

|  |  |
| --- | --- |
| **PROGRAM/Aktivnost** | **2023.**  **€** |
| **Program 1002**  **Komunalna infrastruktura** | **423.362,00** |
| Aktivnost A100201  Javna rasvjeta | 221.490,00 |
| Aktivnost A100202  Održavanje cesta | 16.520,00 |
| Aktivnost A100203  Ostala komunalna održavanja i usluge | 20.870,00 |
| Aktivnost A100204  Javni radovi | 28.955,00 |
| Kapitalni projekt K100205  Izgradnja cesta i cestovne infrastrukture | 22.640,00 |
| Kapitalni projekt K100206  Gospodarenje otpadom | 2.500,00 |
| Kapitalni projekt K100208  Stambena zona Ružić | 5.500,00 |
| Kapitalni projekt K100210  Nabavka komunalne opreme | 9.292,00 |
| Kapitalni projekt K100212  Izgradnja i uređenje nogostupa u Gradcu | 33.200,00 |
| Kapitalni projekt K100213  Uređenje groblja | 26.555,00 |
| Tekući projekt T100211  Zaštita okoliša | 31.855,00 |
| Aktivnost A100214  Sufinanciranje komunalnog redarstva | 3.985,00 |

U Programu je planirano održavanje nerazvrstanih cesta, odnosno plan je održavati čim veću razinu uređenosti nerazvrstanih cesta na području Općine Ružić kao dijela prometne infrastrukture u službi stanovnika. Odvija se kontinuirano, na način da se, sukladno raspoloživim sredstvima, određuju prioriteti. Također je planirano i održavanje javnih površina, poljskih i šumskih putova, sanacija nelegalnih odlagališta, materijal za komunalna održavanja, kao i održavanje i trošak javne rasvjete. Planirana je i investicija rekonstrukcije javne rasvjete zamjenom postojeće opreme učinkovitijom led rasvjetom. Planiran je i kapitalni projekt izrade geodetskih podloga, izgradnja i uređenje nogostupa u Gradcu, nabavka komunalne opreme, uređenje groblja kao i sufinanciranje komunalnog redarstva ugovorno s susjednim općinama. Planiran je i program javnih radova.

Program se realizira kontinuirano sukladno planu za pojedine aktivnosti, a sve u svrhu podizanja razine i kvalitete uređenosti.

**Pokazatelj uspješnosti:** Pokazatelji uspješnosti provedbe programa očituje se u samoj realizaciji navedenih kapitalnih projekata i aktivnosti

**Program 1003 PREDŠKOLSKI ODGOJ**

**Cilj programa:** Uspostavljanje sustava predškolske djelatnosti i povećanje obuhvata djece predškolskim odgojem.

|  |  |
| --- | --- |
| **PROGRAM/Aktivnost** | **2023.**  **€** |
| **Program 1003**  **Predškolski odgoj** | **108.496,00** |
| Aktivnost A100301  Financiranje programa predškolskog odgoja | 103.186,00 |
| Kapitalni projekt K100302  Izgradnja vrtića | 5.310,00 |

Programom se osiguravaju financijska sredstva za ostvarivanje predškolske djelatnosti Dječjeg vrtića Gradac u kojem se provode programi odgoja i obrazovanja djece predškolske dobi. Također su planirana sredstva za nabavku opreme i sitnog inventara za potrebe vrtića.

**Zakonska osnova:**

- Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),

- Zakon o proračunu („Narodne novine“ broj 144/21),

- Zakon o predškolskom odgoju i obrazovanju ("Narodne novine" broj 10/97, 107/07, 94/13, 98/19, 57/22),

- Državni pedagoški standard predškolskog odgoja i naobrazbe ("Narodne novine" broj 63/08 i 90/10)

**Pokazatelj uspješnosti:** Uspostavljanje sustava osiguranja predškolske djelatnosti i povećanje obuhvata djece predškolskim odgojem te redovno funkcioniranje Dječjeg vrtića u Gradcu.

**PROGRAM 1004 OBNOVA I UREĐENJE OBJEKATA U OPĆINI**

**Cilj programa:** Očuvanje, sanacija i revitalizacija porušenih objekata kao i objekata spomeničke kulturne baštine-kulturnih dobara.

U svrhu održavanja objekata u vlasništvu (posjedu) općine te u svrhu stvaranja uvjeta za svrsishodnu upotrebu istih potrebno je kontinuirano vršiti njihovu rekonstrukciju i održavanje.

|  |  |
| --- | --- |
| **PROGRAM/Aktivnost** | **2023.**  **€** |
| **Program 1004**  **Obnova i uređenje objekata u Općini** | **68.406,00** |
| Aktivnost A100408  Održavanje objekata u vlasništvu | 5.310,00 |
| Kapitalni projekt K100401  Obnova i uređenje Osnovne škole i Antimalarične stanice u Otavicama | 4.000,00 |
| Kapitalni projekt K100402  Obnova i uređenje stare škole u Umljanovićima | 2.000,00 |
| Kapitalni projekt K100403  Obnova i uređenje stare škole u Mirlović Polju | 8.636,00 |
| Kapitalni projekt K100407  Projektno-tehnička dokumetacija | 13.280,00 |
| Kapitalni projekt K100405  Uređenje Doma Gradac | 10.620,00 |
| Kapitalni projekt  Uređenje škole u Čavoglavama | 4.000,00 |
| Tekući projekt K100407  Sanacija igrališta i okoliša škole Gradac | 20.560,00 |

Program obuhvaća sanaciju objekata i prostora u vlasništvu i suvlasništvu Općine, organiziranje i nadzor nad radovima kao i izradu projektno-tehničke dokumentacije, a sve u svrhu zadovoljenja lokalnih potreba stanovnika na području općine.

**Zakonska osnova:**

* Zakon o prostornom uređenju (Nar. nov., br. 153/13., 67/17., 114/18., 39/19., 98/19)
* Zakon o proračunu („Narodne novine“ broj 144/21)
* Zakon o javnoj nabavi (Nar. nov., br. 120/16, 114/22)
* Zakon o lokalnoj i područnoj (regionalnoj) samoupravi (Nar. nov., br. 33/01,60/01,129/05,109/07,125/08, 36/09, 150/11, 144/12 ,19/13, 137/15., 123/17., 98/19, 144/20)
* Zakon o financiranju jedinica lokalne i područne (regionalne) samouprave (Nar. nov., br.127/17, 138/20)

**Pokazatelj uspješnosti**: Pokazatelj uspješnosti programa očituje se u brzom i kvalitetnom rješavanju problema u okviru održavanja objekata, smanjenim troškovima i kontinuiranom korištenju istih te u izvršenju kapitalnih projekata kao i povećanje vrijednosti imovine općine.

**Program 1005 SOCIJALNA ZAŠTITA**

**Cilj programa:** Skrb o socijalno najugroženijim i najosjetljivijim skupinama građana i osiguravanje naknade za podmirenje troškova stanovanja kao i razni oblici stimulativne pomoći stanovništvu na području Općine Ružić.

Ujedno, cilj programa je sufinanciranje programa udruga i ustanova iz područja zdravstva i humanitarne skrbi koji su od interesa za Općinu i Crvenog križa Drniš.

|  |  |
| --- | --- |
| **PROGRAM/Aktivnost** | **2023.**  **€** |
| **Program 1005**  **Socijalna zaštita** | **244.825,00** |
| Aktivnost A100501  Potpore predškolcima, učenicima i studentima | 24.300,00 |
| Aktivnost A100502  Potpore za novosklopljeni brak | 3.330,00 |
| Aktivnost A100503  Potpore za novorođenu djecu | 12.500,00 |
| Aktivnost A100504  Ostale lokalne potpore stanovništvu | 3.200,00 |
| Aktivnost A100505  Humanitarno djelovanje i zdravstvo | 3.170,00 |
| Aktivnost A100506  Zaželi – program zapošljavanja žena | 170.440,00 |
| Aktivnost A100508  Sufinanciranje troškova prijevoza putnika u javnom prometu | 27.885,00 |

U okviru ovog programa obavljaju se poslovi provođenja programa pomoći obiteljima i kućanstvima, stimulativne potpore za poboljšanje obrazovnog standarda, druge stimulativne potpore za novorođenu djecu, novosklopljene brakove, aktivnosti humanitarne skrbi kroz neprofitne organizacije. Također u okviru ovog programa je i projekt „Zaželi“ – zapošljavanje žena za pomoć starijim kućanstvima kao i sufinanciranje troškova prijevoza putnika u javnom prometu.

**Zakonska osnova:**

- Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),

- Zakon o socijalnoj skrbi („Narodne novine“ broj 18/22, 46/22, 119/22),

- Zakon o Hrvatskom crvenom križu („Narodne novine“ broj 71/10, 136/20),

- Mjere aktivne politike zapošljavanja iz nadležnosti Hrvatskog zavoda za zapošljavanje.

**Pokazatelj uspješnosti:** Sustavno i kontinuirano pružanje raznih i što kvalitetnijih usluga socijalno najugroženijih skupina građana, veći broj rođene djece, novosklopljenih brakova, poticanje obrazovanja mladih, osiguranje kontinuiranog linijskog prijevoza, pomoć humanitarnim i zdravstvenim organizacijama i službama.

**Program 1006 JAVNE POTREBE U SPORTU**

**Cilj programa:** Realizacija Programa javnih potreba u sportu i to kroz poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, kao i izgradnja sportskih objekata.

|  |  |
| --- | --- |
| **PROGRAM/Aktivnost** | **2023.**  **€** |
| **Program 1006**  **Javne potrebe u sportu** | **272.165,00** |
| Aktivnost A100601  Sportske udruge | 4.720,00 |
| Kapitalni projekt K100602  Izgradnja sportskih i rekreacijskih terena | 263.460,00 |
| Kapitalni projekt K100603  Izgradnja igrališta Kljaci | 3.985,00 |

U okviru ovog programa obavljaju se poslovi zadovoljavanja potreba lokalnih stanovnika u području sporta.

Cilj ovog programa je realizacija Programa javnih potreba u sportu kroz poticanje i promicanje sporta, provođenje sportskih aktivnosti djece, mladeži, djelovanje sportskih udruga, natjecanja, organizacija turnira. Također programom se osiguravaju sredstva za izgradnju sportsko-rekreacijskih objekata na području Općine. Značajniji iznos sredstava odnosi se na projekt izgradnje i uređenja SRZ „Gaj“ Ružić kroz sufinanciranje iz sredstava kapitalnih pomoći – mehanizam za oporavak.

**Zakonska osnova:**

- Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),

- Zakon o proračunu („Narodne novine“ broj 144/21) ,

- Zakon o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20),

- Zakon o ustanovama ("Narodne novine" 76/93, 29/97, 47/99, 35/08, 127/19)

- [Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge](https://www.propisi.hr/index.php?page=detail&id=13466) („Narodne novine“ broj 26/15, 37/21),

- Zakon o udrugama („Narodne novine“ broj 74/14, 70/17, 98/19)

**Pokazatelj uspješnosti:** Povećan broj građana koji se bave sportom i sportskom rekreacijom, djece i mladih u sportskim aktivnostima i klubovima, kao i osiguranje uvjeta za sportske aktivnosti.

**Program 1011 KULTURA, RELIGIJA I UDRUGE GRAĐANA**

**Cilj programa:** Razvoj civilnog društva na lokalnoj razini i financiranje programa udruga koje su od interesa za Općinu Ružić.

|  |  |
| --- | --- |
| **PROGRAM/Aktivnost** | **2023.**  **€** |
| **Program 1011**  **Kultura, religija i udruge građana** | **21.243,00** |
| Aktivnost A101101  Djelatnosti udrugi i službi u kulturi | 9.296,00 |
| Aktivnost A101102  Donacije vjerskim zajednicama | 7.965,00 |
| Aktivnost A 101103  Potpore ostalim udrugama civilnog društva | 3.982,00 |

**Zakonska osnova :**

- Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),

-Zakon o udrugama **(**(„Narodne novine“ 74/14, 70/17, 98/19**)**

-[Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge](https://www.propisi.hr/index.php?page=detail&id=13466) („Narodne novine“ broj 26/15, 37/21),

Programom se osiguravaju sredstva kroz tekuće donacije i kapitalne donacije, suradnju s braniteljima, braniteljskim obiteljima i udrugama. Cilj ovog programa je razvoj civilnog društva na lokalnoj razini kroz sufinanciranje programa udruga koji su od interesa za Općinu Ružić, poticanje kulturno-umjetničkog stvaralaštva. Nadalje, cilj programa je i sufinanciranje vjerskih zajednica u realizaciji njihovih projekata na lokalnoj razini.

**Pokazatelj uspješnosti:** realizirani programi udruga.

**Program 1008 ZAŠTITA OD POŽARA I SUSTAV ZAŠTITE I SPAŠAVANJE**

**Cilj programa:** Obavljanje poslova osiguranja cjelovitog sustava protupožarne zaštite i zaštite i spašavanja.

|  |  |
| --- | --- |
| **PROGRAM/Aktivnost** | **2023.**  **€** |
| **Program 1008**  **Zaštita od požara i sustav zaštite i spašavanja** | **116.240,00** |
| Aktivnost A100801  Hrvatska gorska službe spašavanja | 2.000,00 |
| Aktivnost A100802  Dobrovoljno vatrogasno društvo Ružić | 19.250,00 |
| Aktivnost A 100803  Civilna zaštita | 2.700,00 |
| Aktivnost A 100804  Javna vatrogasna postrojba | 700,00 |
| Aktivnost A 100806  Planovi i programi iz domene zaštite i spašavanja | 2.660,00 |
| Kapitalni projekt K100805  Obnova vatrogasnog Doma Kljaci | 88.930,00 |

Programom se osiguravaju sredstava za Dobrovoljno vatrogasno društvo Ružić, JVP, HGSS, provedba mjera zaštite i spašavanja na području Općine Ružić sukladno Zakonu o sustavu civilne zaštite, kao i obnova vatrogasnog Doma Kljaci.

**Zakonska osnova:**

- Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),

- Zakon o sustavu civilne zaštite („Narodne novine“ broj 82/15, 118/18, 31/20, 20/21, 114/22),

- Zakon o zaštiti od požara („Narodne novine“ broj 92/10, 114/22),

- Zakon o vatrogastvu („Narodne novine“ broj 125/19, 114/22),

- Zakon o Hrvatskoj gorskoj službi spašavanja („Narodne novine“ broj 79/06, 110/15).

**Pokazatelj uspješnosti:** broj i uspješnost intervencija, kontinuirano ulaganje u opremu i zamjenu dotrajale ili uništene opreme za održavanje operativne djelatnosti postrojbe, redovno održavanje vozila te prostora vatrogasnog doma, rad na preventivi.

**Program 1012 RAZVOJ TURIZMA**

**Cilj programa:** Poticanje razvoja turizma te stvaranje okvira za konkretne turističke ponude na principima održivog razvoja.

|  |  |
| --- | --- |
| **PROGRAM/Aktivnost** | **2023.**  **€** |
| **Program 1012**  **Razvoj turizma** | **61.023,00** |
| Kapitalni projekt 101201  Uređenje mreže biciklističkih i pješačkih staza i sadržaja | 61.023,00 |

Programom su planirane početne aktivnosti oko poticanja razvoja turizma odnosno turističke ponude na području općine.

**Pokazatelj uspješnosti**: Povećanje uređenih sadržaja u službi turizma.

**Zakonska osnova:**

* Zakon o lokalnoj i područnoj (regionalnoj) samoupravi („Narodne novine“, br. 33/01,60/01,129/05,109/07,125/08, 36/09, 150/11, 144/12, 93/13, 137/15, 123/17, 98/19, 144/20)
* Zakon o financiranju jedinica lokalne i područne (regionalne) samouprave („Narodne novine“ br. 127/17, 138/20)
* Zakon o pružanju usluga u turizmu („Narodne novine“ broj 130/17, 25/19, 98/19, 42/20, 70/21)

**ZAKLJUČNO**

Proračunom za 2023. godinu i projekcijama za slijedeće dvije godine pokušalo se uskladiti zakonske i ugovorne obveze te sve ostalo što je od značajnog utjecaja na ovakav proračunski akt.

Proračun Općine Ružić za 2023. godinu je planiran u okvirima trenutne realne situacije. Prihodi i rashodi su planirani prema ostvarenju proračuna 2022.godine, što je dalo bazu za planiranje ukupnog proračuna a također se nastoje iskoristiti dane mogućnosti u tijeku 2023. godine u smislu sufinanciranja projekata.

Proračun je uravnotežen i ima za cilj poboljšanje kvalitete življenja i razvoja općine, izgradnju i razvoj komunalne infrastrukture, unapređenje kulture i sporta, brigu o djeci i unapređenje socijalne skrbi, te usklađivanje realizacije investicijskih projekata s proračunskim mogućnostima.

Ukoliko se javi potreba ili promjene okolnosti financiranja pojedinih projekata ili ukaže prilika apliciranja na nove projekte, općinski načelnik će pristupiti izradi prijedloga Izmjena i dopuna proračuna.